open-index/open-wikipedia-markdown huggingface dataset:
Činšas

**Činšas** (, , iš  – turto įkainojimas, aprašas) – feodalinių ir vėlesnių laikų Europos žemės renta, baudžiauninkų ir laisvųjų žmonių, žemės naudotojų, arba laikytojų mokama senjorui, vėliau – žemės savininkui pinigais arba natūra. Jų santykius reguliavo činšo teisė.

## Istorija
Šalyse, kuriose nuo XVI a. stiprėjo baudžiava (į rytus nuo Elbės – Vokietija, Lenkija, Lietuvos Didžioji Kunigaikštystė), činšą daugiausia mokėjo baudžiauninkai. Lietuvoje pirmosios žinios apie činšą (čyžę) yra iš XIV a. pirmosios pusės. Činšas plito plėtojantis prekiniams piniginiams santykiams, žemvaldžiams siekiant gauti kuo daugiau pajamų.

Pagal 1529 m. Lietuvos didžiojo kunigaikščio nuostatus, kai kuriems valstiečiams nustatytas 1 kapos lietuviškų grašių (tiek kainavo 2 karvės) metinis činšas. Per XVI a. antrosios pusės Valakų reformą panaikinus valstiečių žemės nuosavybės liekanas, činšas galutinai virto pinigine duokle. Činšo teise naudojosi miestelių gyventojai, činšas buvo renkamas iš malūnų, degtinės varyklų, alaus daryklų, smuklių (karčemų), keltų pajamų. Činšą mokėjo smulkieji bajorai, kurie gyveno stambiųjų žemvaldžių valdose.

Mokesčio dydis priklausė nuo žemės ploto, atodirbio rentos dydžio, žemės kokybės, valstiečių ūkių pajėgumo bei našumo, gamtinių sąlygų. Žemaitijoje, kur kitaip, negu kitose Lietuvos dalyse, buvo daugiau smulkiųjų žemės savininkų (bajorų), činšas buvo plačiau paplitęs įvairiuose socialiniuose sluoksniuose. Jau XVII a. pirmoje pusėje Žemaičių vyskupo valdose visai atsisakyta lažo bei palivarkinio ūkio ir pereita prie činšo. Činšiniais tapo ir 1773 m. panaikinto jėzuitų ordino valstiečiai.

Lietuvoje 1861 m. naikinant baudžiavą susidarė činšininkų, valstiečių, pagal sutartis nuomojusių žemę, grupė. Dalis jų, sudarę terminuotas sutartis, gavo teisę žemę išsipirkti. 1864–1866 m. Užnemunėje, 1886 m. kituose Lietuvos kaimuose, o 1926 m. ir miestuose bei miesteliuose nustojus galioti činšo teisei, nebeliko ir činšo.

## Mažoji Lietuva

Kitokia činšo raida buvo Mažojoje Lietuvoje. XVIII a. pradžioje lietuviškiausiose Klaipėdos, Tilžės, Ragainės ir Įsruties apskrityse činšą mokančių valstiečių tebuvo apie 6 %, o Prūsijos vokiškosiose apskrityse apie 40 %. Po 1710–1736 m. didžiosios vokiečių kolonizacijos apsigyvenę vokiečiai valstiečiai ilgą laiką temokėjo činšą, o lažo nėjo. Lietuvių lažininkai XVIII a. turėjo mokėti maždaug tokį pat činšą, kaip vokiečiai činšininkai.

XVIII a. pabaigoje Prūsijos karaliui pradėjus domenus nuomoti ar pardavinėti bajorams bei junkeriams, absoliuti dauguma vokiškųjų apskričių, o lietuviškųjų apskričių – tik apie 54 % valstiečių tapo činšininkais. Po baudžiavos panaikinimo 1807 m. činšininkai vokiečiai, iš Prūsijos valdžios gavę įvairių privilegijų, greičiau ir geriau už lietuvininkus prisitaikė prie rinkos ūkio sąlygų. Činšas Mažojoje Lietuvoje, kaip ir visoje Prūsijoje panaikintas per 1848–1849 m. Vokietijos revoliuciją.

## Kiti mokesčiai
* Dešimtinė
* Gėralų mokestis
* Kalėjimo mokestis
* Kvarta
* Pagalvės mokestis

## Šaltiniai
Automagistralė M07 (Ukraina)

**Automagistralė M07** () – tarptautinė autostrada Kijevas - skp „Jahodynas“ Ukrainoje, sutampanti su europinio tinklo keliu  Liublinas-Kijevas dalimi. Liaudyje dažnai vadinama "Varšavka" ().

Prasideda Kijeve, kerta Hostomelį, Irpinę, Bučą (visi Kijevo srityje), Maliną, Korostenę (abudu Žytomyro srityje), Olevską,  Sarnus (Rivnės sritis), Manevičius, Liubomilį (abudu Voluinės srityje), bei pasibaigia sienos kirtimo punkte su Lenkija „Jahodynas“ (Voluinės srityje; toliau į Liubliną)

Bendras ilgis – 486,5 km, su privažiavimais – 488,4 km.

2006 m. pradėta rekonstrukcija.

## Maršrutas

## Išnašos
Usulutano ugnikalnis

**Usulutano ugnikalnis** () – ugnikalnis rytinėje Salvadoro dalyje, Usulutano departamente, toje pačioje juostoje kaip San Migelio ir San Visentės ugniklaniai, šiek tiek į rytus nuo Taburetės ugnikalnio. Aukštis 1449 m.

## Nuorodos
* Ugnikalnių duomenų bazė
Činameka

**Činameka** (), arba **El Pakajalis** (*El Pacayal*) – ugnikalnis rytiniame Salvadore, San Migelio departamente, į šiaurę nuo San Migelio ugnikalnio, prie Činamekos miestelio. Aukštis 1300 m. Kaldera 2 km pločio, vakariniame šlaite iškilęs parazitinis *Cerro el Limbo* kūgis. Šiaurinėje pusėje veikia fumarolės.

## Nuorodos
* Ugnikalnių duomenų bazė
Horochivas

**Horochivas** (ukr. *Горохів*) – miestas Ukrainoje, Volynės srities viduryje, į pietvakarius nuo Lucko. Per miestą driekasi kelias iš Lucko į Lvovą . Horochivo rajono administracinis centras.

Miestas pirmą kartą paminėtas 1240 m. Volynės metraštyje.
Membraninis pernašos baltymas

**Membraninis pernašos baltymas** (, *transporter*) – bet kuris plazminės membranos baltymas, atsakingas už stambių medžiagų (baltymų, angliavandenių) ir jonų pernašą per fosfolipidinę membraną. Membraniniams pernašos baltymams priklauso dviejų grupių baltymai:
* nešikliai – dažniausiai atsakingi už baltymų ir angliavandenių pernašą per membraną. Tai integraliniai baltymai, įsiterpę į fosfolipidų sluoksnį. Nešikliai vykdo tiek aktyviąją, tiek pasyviąją medžiagų pernašą;
* kanalai – dažnai paprastesnės struktūros nei nešikliai ir yra atsakingi už jonų ir molekulių pernašą per membraną. Jie leidžia prasiskverbti didelėms arba kai kurioms vandenyje tirpioms molekulėms, kurių nepraleidžia fosfolipidai, jei molekulės juda pagal koncentracijos gradientą. Kanalai vykdo pasyviąją medžiagų pernašą.
Fosfolipidai

**Fosfolipidai** – lipidų klasei priklausančios medžiagos, sudarytos iš glicerolio, dviejų riebalų rūgščių molekulių ir fosfato grupės.

Skirtumai tarp fosfolipidų atsiranda dėl skirtingų riebalų rūgščių molekulių, su kuriomis jie yra susijungę ir skirtingų radikalų, prisijungusių prie fosfato grupės.

Fosfolipidai - amfipatinės medžiagos, t. y. turi tiek hidrofilinę, tiek hidrofobinę dalis. Fosfato grupę turintis galas yra polinis, todėl turi hidrofilinių savybių ir yra vadinamas *hidrofiline galvute*, o riebalų rūgštys yra nepolinės, todėl turi hidrofobinių savybių ir sudaro *hidrofobinę* fosfolipido *uodegėlę*. Dėl šių savybių fosfolipidai vandeniniame tirpale linkę susiburti į dvisluoksnį ir sudaryti uždaras pūsleles. Dėl to fosfolipidai yra tinkamos medžiagos biologinėms membranoms sudaryti ir yra pagrindinė plazminės membranos sudedamoji dalis.
Plačioji dusia

**Plačioji dusia** (*Dytiscus latissimus*) – dusių (*Dytiscidae*) šeimos vabalas. Vabalai stambūs (36 – 44 mm), labai platūs, žaliai rudi. 

Gyvena dideliuose vandens telkiniuose, tankiai apaugusiuose vandens augalija.

Lervos minta apsiuvų lervomis.

Vabalai Lietuvoje reti. Įrašyti į Lietuvos raudonąją knygą

## Nuorodos:
* Straipsnis birdlife.lt
Katalizė

**Katalizė** – cheminės reakcijos spartos kitimas (tiek greitėjimas, tiek lėtėjimas) dalyvaujant cheminiam katalizatoriui. Katalizatoriai cheminių reakcijų metų nėra sunaudojami.

Daugelis gamtoje vykstančių reakcijų normaliomis sąlygomis vyktų labai lėtai (dėl labai didelės aktyvacijos energijos, reikalingos, kad reakcija pradėti vykti), tačiau įvairių katalizatorių pagalba šios reakcijos gali būti pagreitinamos net iki 107 kartų. Katalizatoriaus ir substrato (reaguojančios medžiagos) susijungimo metu susidarančių ryšių pagalba išsiskiria daug energijos, padedančios sumažinti aktyvacijos energiją.

Ypač svarbu tokius barjerus, kaip aktyvacijos energija, įveikti biologinėse sistemose, nes daugeliui gyvybinių procesų vykti natūralių greičių neužtektų – gyvybė neegzistuotų be biologinių katalizatorių – fermentų.

Katalizė yra skirstoma į homogeninę ir heterogeninę.

Homogeninė katalizė – kai katalizatorius ir reaguojančios medžiagos yra vienos fazės (pvz., dujos). Homogeninės katalizės mechanizmas aiškinamas tarpinių junginių susidarymo teorija.

Heterogeninė katalizė- kai katalizatorius ir reaguojančiosios medžiagos yra skirtingų fazių. Heterogeninės katalizės mechanizmas aiškinamas adsorbcija, dėl kurios padidėja ne tik reaguojančių medžiagų koncentracija katalizatoriaus paviršiuje, bet ir jų aktyvumas, padidinantis reakcijos greitį.
Hidrofiliškumas

**Hidrofiliškumas** ( 'vanduo' + *philia* 'draugystė') – molekulės savybė sąveikauti su vandens molekulėmis sudarant vandenilinius ryšius. Dėl šios savybės smulkiamolekulės hidrofilinės medžiagos yra tirpios vandenyje, o labai stambiamolekulės (kaip celiuliozė, krakmolas) – brinkstančios vandenyje.

Hidrofiliškumas atsiranda dėl medžiagos poliškumo. Vandens molekulės yra polinės, t. y. turi netolygų krūvių pasiskirtymą skirtinguose molekulės galuose, todėl yra linkusios sąveikauti tarpusavyje ir su kitomis polinėmis molekulėmis, t. y. tomis, kurios turi elementarų ar dalinį elektros krūvį.

Visi jonai yra hidrofiliški, nes yra įkrauti. Angliavandeniai, baltymai (pvz., gliukozė, insulinas ir kt.) yra hidrofilinės medžiagos, nes turi amino, hidroksilo grupių, kurios yra polinės.

## Taip pat skaitykite
* Hidrofobiškumas
* Amfipatiškumas
Hidrofobiškumas

**Hidrofobiškumas** ( 'vanduo' + *phobos* 'baimė') – medžiagų arba molekulių savybė nesąveikauti su vandeniu, pavyzdžiui netirpti vandenyje arba atstumti vandenį. Hidrofobiškumas kartais dar vadinamas lipofiliškumu.

Vanduo – polinė medžiaga, linkusi sąveikauti (sudaryti vandenilinius ryšius) su polinėmis molekulėmis (kurios turi pilną elementarų krūvį ar netolygų krūvių pasiskirstymą). Vandens molekulės dinamiškai jungiasi tarpusavyje ir su kitomis vandenyje esančiomis hidrofilinėmis molekulėmis, tuo tarpu hidrofobinės molekulės dėl jų nepolinės prigimties išstumiamos iš vandens molekulių ir kitų hidrofilinių molekulių bei jonų sistemos ir sudaro atskirus telkinius. Šito stūmimo atstojamoji jėga vadinama *hidrofobine sąveika* ().

Lipidai, steroidai ir kt. – nepolinės hidrofobinės medžiagos. Buityje naudojami aliejai (lipidai) nesimaišo su vandeniu ir susitelkia į mažus lašelius būtent dėl savo hidrofobinių savybių.

## Taip pat skaitykite
* Hidrofiliškumas
* Amfipatiškumas
Amfipatiškumas

**Amfipatiškumas** – ( 'abipus, aplink, apie') – molekulių savybė turėti tiek hidrofobinių, tiek hidrofilinių savybių.

Amfipatinės medžiagos dažniausiai sudarytos daugelio molekulių fragmentų, kurių vieni sudaro hidrofobinius, kiti – hidrofilinius kompleksus bendroje molekulėje. Tokios molekulės sąveikauja tiek su vandeniu (poline medžiaga) tiek su nepolinėmis molekulėmis.

Vandeniniame tirpale amfipatinės molekulės dažniausiai susikooperuoja į tvarkingas struktūras, kur jų hidrofiliniai galai kontaktuoja su vandeniu, hidrofobiniai – tarpusavyje. Tokios struktūros pavyzdys – iš amfipatinių fosfolipidų sudaryta plazminė ląstelių membrana.

## Taip pat skaitykite
* Hidrofiliškumas
* Hidrofobiškumas
* Fosfolipidai
Koatepekė

**Koatepekė** () – vulkaninis ežeras vakarų Salvadore, Santa Anos departamente, į pietryčius nuo Santa Anos miesto. Telkšo vulkaninėje kalderoje, susidariusioje prieš 72-57 tūkst. metų, 740 m aukštyje. Ežere yra vulkaninis kupolas – Teopano sala, kuri buvo majų šventviete. Aplink Koatepekės ežerą yra karštųjų versmių.

Koatepekės ežeras taip pat žinomas dėl savo spalvų kaitos nuo mėlynos iki turkio spalvos. Pasak Salvadoro aplinkos ir gamtos išteklių ministerijos, tai ciklinis reiškinys, kuris pasireiškia laikas nuo laiko. Spalvos pokytis įvyko 1998, 2006, 2012, 2016, 2017, 2018 ir 2019 m.

## Šaltiniai
Joe Smith

**Joseph Leynard Smith** (g. 1975 m. liepos 26 d. Norfolke, Virdžinijoje) – JAV krepšininkas.

2009 m. rugpjūčio 25 d. pasirašė vienerių metų sutartį su Atlanta "Hawks" klubu.

## Šaltiniai
Receptorius (molekulė)

**Receptorius** ( 'priėmimas') – ląstelėje esantis baltymas, atsakingas už signalų iš aplinkos priėmimą ir ląstelių tarpusavio atpažinimą.

Visų receptorių pagrindinė funkcija – priimti signalą iš aplinkos ir jį perduoti toliau į ląstelę. Taip reguliuojami ląstelės vidiniai procesai, palaikomas darnus organizmo veikimas. Gavus signalą ląstelių viduje gali būti pradėta katalizuoti ar sustabdyta tam tikra reakcija, pradedamas transkribuoti tam tikras baltymas ar panašiai.

## Ligandai
Signalas paprastai yra tam tikra molekulė, vadinama *receptoriaus [[ligandas|ligandu]]*. Tačiau ne visi ligandai perduoda signalus. Ligandai yra kelių rūšių:
* *Visiški [[agonistas|agonistai]]* () – aktyvina receptorių ir sukelia maksimalią reakciją. Natūralūs organizme gaminami ligandai paprastai ir būna tokie agonistai.
* *Daliniai agonistai* () – receptorių aktyvina, bet ne maksimaliai, todėl ir sukelia ne maksimalią, o tik dalinę reakciją.
* *[[receptorinis antagonistas|Antagonistai]]* () – jungiasi su receptoriumi, bet jo neaktyvina. Prisijungusi antagonisto molekulė neleidžia su receptoriumi susijungti agonisto molekulėms.

Agonisto molekulę prisijungęs receptorius keičia erdvinę sąrangą ir yra suaktyvinamas.

## Receptorių rūšys
Receptorių ląstelėje yra įvairių rūšių ir skirtingų specializacijų.

### Branduolio receptoriai
*Branduolio receptoriai* – viduląsteliniai baltymai, kurie jungiasi su lipofilinėmis signalinėmis molekulėmis (steroidiniais hormonais, retinoidais, vitaminu D), kurios pro plazmalemą prasiskverbia į citozolį. Branduolio receptoriai (pvz., gliukortikoidų) būna citozolyje arba branduolyje (tiroidinių hormonų). Citozoliniai receptoriai, prisijungę agonisto molekules, dimerizuojasi, pro branduolio poras patenka branduolio vidų ir keičia genų raišką.

### Membranos receptoriai
Membranos receptoriai – transmembraniniai (integraliniai) baltymai (nuo vieno iki kelių kartų perveriantys membraną), turintys išorėje receptorinį domeną, kuriuo reaguoja su agonistu. Jie taip pat turi ir kitą domeną, kuris perduoda signalą į citozolio pusę.

## Receptorių svarba
Receptorių pagalba ląstelės atpažįsta viena kitas, tvarkingai buriasi į audinius. Tai ypač svarbu embrioninio vystymosi metu.
Kapo kolonija

**Kapo kolonija** (**Keipo kolonija**) buvo 1652 m. Nyderlandų įkurta kolonija dabartinėje Pietų Afrikoje su centru Keiptaune. Didžiausio išsiplėtimo laikotarpiu ji tęsėsi nuo Atlanto vandenyno vakaruose iki Greit Fiš upės rytuose. Šiaurėje ilgą laiką kolonijos riba buvo Oranžinė upė. Vėliau prie kolonijos buvo prijungtos žemės tarp Oranžinės upės ir šiuolaikinės Botsvanos, taip suformuojant Pietų Afrikos Sąjungą. 

## Raida

1652 m. Nyderlandų Ost Indijos kompanijos pavedimu Jan van Riebeeck įkūrė Kapstadą, kuris tapo Kapo kolonijos centru. Kolonija įkurta bušmėnų, hotentotų ir bantų gyventose teritorijose. 1795 m. Kapo koloniją okupavo ir 1806 m. galutinai prisijungė Jungtinė Karalystė. Provincija tapo britų kolonija. Kolonijoje iki 1834 m. egzistavo vergovė. Vergai dirbo afrikanų ūkiuose. 1867 m. kolonijoje rasti deimantai. 1872 m. kolonija gavo savivaldą. 

## Šaltiniai
Shaun Livingston

**Shaun Patrick Livingston** (gimęs 1985 m. rugsėjo 11 d. Ilinojuje, JAV) yra amerikietis krepšininkas, rungtyniaujantis NBA lygoje Cleveland „Cavaliers“ komandoje.

Dėl kelio traumos, patirtos 2007 m. vasario 26 d. rungtynėse su Šarlotės „Bobcats“ komanda, praleido likusį 2006–2007 metų sezoną. 2008 m. spalio mėn. S. Livingston’as pasirašė sutartį su Miami „Heat“ komanda. 2009 m. sausio 7 d. jis buvo iškeistas Memphis „Grizzlies“ komandai, kurie tą pačią dieną jį atleido. 2009 m. kovo 7 d. NBDL lygos Tulsa „66ers“ pasikvietė S. Livingstoną žaisti jų komandoje.

2009 m. kovo 31 d. S. Livingstonas pasirašė sutartį su Oklahoma City „Thunder“ komanda. 2009 m. gruodžio 22 d. jis buvo atleistas, tam, kad komanda galėtų užbaigti mainus.

2010 m. vasario 26 d. pasirašė 10 dienų sutartį su Washington „Wizards“ klubu. 2010 m. kovo 9 d. jam buvo pasiūlytas antras 10 dienų kontraktą su Vašingtono klubu. 2010 m. kovo 19 d. pasirašė kontraktą su Vašingtono klubu iki sezono pabaigos.

2010-11 m. tarpsezonyje tapo laisvuoju agentu ir pasirašė ketverių metų sutartį su Charlotte „Bobcats“ komanda.

2011 m. birželio 23 d. buvo iškeistas Milwaukee „Bucks“ klubui. 2012 m. liepos 28 d. buvo iškeistas Houston „Rockets“ klubui, tačiau prieš prasidedant sezonui buvo atleistas.

## Šaltiniai

## Nuorodos
* Oficiali Shaun Patrick Livingston svetainė 
* NBA.com puslapis apie žaidėją
ATLAS

**ATLAS** (**A** **T**oroidal **L**HC **A**paratu**S**, ) – vienas iš šešių eksperimentų ir dalelių detektorių, montuojamų Didžiajame hadronų priešpriešinių srautų greitintuve, CERN centre. Šiuo metu apie 1900 žmonės iš 164 įstaigų įvairiapusiškai prisideda prie detektoriaus statymo. Baigtas ATLAS bus 46 metrų ilgio ir 25 metrų skersmens, svers apie 7000 tonų. Konstravimą ketinama baigti 2008 m. viduryje. Eksperimentas skirtas tirti reiškiniams, susijusiems su masyviomis dalelėmis.

## Tikslai

Vienas iš svarbiausių ATLAS tikslų yra atrasti ir ištirti Higso bozoną. Higso bozonas gali būti aptiktas pagal daleles, į kurias jis suskiltų. Šios dalelės atradimas išspręstų vieną didžiausių standartinio modelio klausimų: kokia yra elementariųjų dalelių masės prigimtis ir kodėl jų masės skiriasi.

Taip pat šiuo eksperimentu bus mėginama išsiaiškinti, ar kvarkai susideda iš dar mažesnių dalelių. Branduolinėje fizikoje skirtingos masės cheminiai elementai, turintys tas pačias savybes, vadinami izotopais. Masių skirtumas aiškinamas pažvelgus į jų vidinę struktūrą, t. y. kiekvienas jų turi skirtingą skaičių neutronų. Panašiai yra ir su kvarkais: kai kurie turi tas pačias savybes, tačiau jų masės skiriasi. Tad ir mėginama išsiaiškinti, ar kvarkai susideda iš mažesnių dalių.

Sprendžiant standartinio modelio problemas ir siekiant sukurti Didžiąją suvienytą teoriją, buvo iškelta daug įvairių teorijų, pavyzdžiui, supersimetrija. Ši teorija teigia, jog kiekviena aptinkama dalelė turi masyvų „šešėlinį“ partnerį. Tačiau iki šiol jokiais eksperimentais nepavyko rasti šių supersimetrinių dalelių. Teigiama, jog ATLAS detektorius galės aptikti tokio tipo daleles (pvz., skvarkus ar neutraliną, kuris, manoma, sudaro tamsiąją materiją).

Taip pat detektoriumi bus tiriama CP pažeidimo teorija, sunkiųjų jonų susidūrimai, siekiama tiksliau išmatuoti šiuo metų žinomų dalelių savybes.

Pagal kai kurias teorijas (jei visata susideda iš daugelio papildomų dimensijų), LHC greitintuvu gali būti sukurtos mikroskopinės juodosios skylės. Pastarosios dėl Hokingo spinduliavimo suirtų, paskleisdamos po vienodą kiekį visų standartinio modelio elementariųjų dalelių. Tai paliktų žymų pėdsaką ATLAS detektoriuje.

## Sandara

Pačiame detektoriaus viduryje yra vamzdis, kuriuo bus nukreipti greitinamų dalelių srautai. Šie srautai į detektorių pateks iš skirtingų pusių ir susidurs pačiame jo viduryje. Vamzdį supa pėdsakų detektorius, sudarytas iš silicio strypelių. Šis detektorius gali tiksliai nustatyti dalių, turinčių krūvį, trajektorijas. Pėdsakų detektorius susideda iš taškinių ir juostelinių detektorių. Visa tai supa didelis solenoidas, viduryje kuriantis stiprų magnetinį lauką. Aplinkui šį solenoidą sumontuotas elektromagnetinis kalorimetras, galintis suskaičiuoti elektronų, pozitronų, fotonų energijas, ir hadronų kalorimetras, tam tikru būdu skaičiuojantis hadronų energiją. Viską supa miuonų detektorius.

## Šaltiniai


## Nuorodos

* Oficiali ATLAS svetainė
* ATLAS collaboration
* ATLAS salės internetinės kameros 
* CERN vaizdo medžiaga apie ATLAS
* Virtuali ATLAS panorama
Končagva

**Končagva** () arba **Kočagė** (*Cochague*) – ugnikalnis pietryčių Salvadore, La Uniono departamente, prie Fonsekos įlankos. Aukštis 1225 m. Turi dvi viršūnes – *Cerro del Ocote* ir *Cerro de la Bandera*. Veikia fumarolės.

## Nuorodos
* Ugnikalnių duomenų bazė
Ahuačapanas

**Ahuačapanas** () – miestas vakarų Salvadore, apie 15 km nuo Gvatemalos sienos. Departamento centras. Kavos, tekstilės, statybinių medžiagų pramonė. Turizmas (trykšta mineralinės versmės). Yra geoterminė elektrinė.

## Istorija
Ahuačapanas įkurtas majų. Oficialų miesto statusą įgijo 1862 m.

## Sportas
* Once Deportivo de Ahuachapan – futbolo klubas; rungtyniavo aukščiausioje šalies lygoje.

## Šaltiniai

## Nuorodos
*
Darius Miles

**Darius LaVar Miles** (g. 1981 m. spalio 9 d. Belvilyje, Ilinojuje) – amerikiečių krepšininkas, 2008–2009 m. NBA sezone žaidęs Memfio „Grizzlies“ klube.

2000 m. buvo pašauktas NBA naujokų biržoje Los Andželo „Clippers“ komandos 3 šaukimu. Taip pat žaidė ir Klivlando „Cavaliers“ komandoje. D. Miles pasižymėjo puikiais fiziniais duomenimis, tačiau buvo abejojama jo etišku darbu treniruočių metu.

D. Miles dėl kelio traumos praleido visą 2006–2007 metų sezoną. 2008 m. rugpjūčio 22 d. jis pasirašė kontraktą žaisti Bostono „Celtics“ komandoje jų vasaros stovyklos metu. 2008 m. rugsėjo 20 d. komanda suspendavo jį dėl neleistinų preparatų naudojimo.. 2008 m. spalio 20 d. jis buvo atleistas. 2008 m. gruodžio 14 d. pasirašė sutartį su Memfio „Grizzlies“ komanda, bet 2009 m. sausio 7 d. jis buvo atleistas. 2009 m. sausio 10 d. D. Miles’as pasirašė 10-ies dienų kontraktą su Memfio „Grizzlies“ komanda, vėliau dar 10-ies dienų sutartį, kol galiausiai pasirašė kontraktą iki sezono pabaigos. 2009 m. liepos 9 d. jis buvo atleistas.

## Šaltiniai
Sensuntepekė

**Sensuntepekė** () – miestas Salvadoro šiaurėje, 83 km į šiaurės rytus nuo San Salvadoro, 820 m aukštyje. Kabanjaso departamento centras. 41,2 tūkst. gyventojų (2006 m.).

## Istorija

Sensuntepekė įkurta indėnų pipilų 1550 m. 1873 m. tapo departamento centru.
Danas Arlauskas

**Danukas** (**Danas**) **Arlauskas** (g. 1955 m. sausio 22 d. Kaliningrado sritis, Rusija) – Buvęs Lietuvos Respublikos saugumo departamento vienas iš kūrėjų ir pirmojo generalinio direktoriaus M.Laurinkaus pavaduotojas, vadybininkas, verslo veikėjas.

## Biografija
1982 m. baigė Vilniaus inžinerinį statybos institutą, inžinierius. 1984–1986 m. studijavo KGB akademijoje Maskvoje. Iki Nepriklausomybės atkūrimo dirbo kadriniu KGB darbuotoju. 1990–1992 m. LR Valstybės saugumo departamento padalinio vadovas, VSD generalinio direktoriaus pavaduotojas.

1993–1995 m. Lietuvos žurnalistų sąjungos juristas. 1995–1997 m. Lietuvos pramonininkų konfederacijos atstovas LR Seime. 1997–2002 m. leidybos ir spaudos UAB „Lietuvos žinios“ generalinis direktorius. 2002–2013 m. Lietuvos verslo darbdavių konfederacijos (įkurtos 1999 m.) vykdantysis, vėliau – generalinis direktorius, dabar Lietuvos darbdavių konfederacijos prezidentas, Europos Sąjungos ekonomikos ir socialinio komiteto narys. 2007–2008 m. ministro pirmininko Gedimino Kirkilo visuomeninis konsultantas. 2013–2016 m. UAB "Žinių radijas" generalinis direktorius. Ilgametis Trišalės tarybos narys, taip pat Švietimo tarybos prie LR Seimo narys.

Vedęs; žmona Aurelija (g. 1959 m.), žurnalistė. Vaikai: Danas ir Inga.

## Šaltiniai
Čingas

**Čingas** () – ugnikalnis Gvatemaloje (Chutiapos departamente) ir Salvadore (Santa Anos departamente). Aukštis 1775 m.

## Nuorodos
* Pasaulio ugnikalnių duomenų bazė
Ray Allen

**Volteris Rėjus Alenas** (; g. 1975 m. liepos 20 d. Mersedoje, Kalifornijoje, JAV) – buvęs amerikiečių krepšininkas.

Rungtyniavo Milvokio „Bucks“ ir Sietlo „SuperSonics“ komandose. 2012 m. liepos 11 d. pasirašė trejų metų sutartį su Majamio „Heat“ klubu, už kurį žaidė iki pat savo karjeros pabaigos 2014 m. R. Allenas žinomas kaip vienas geriausių NBA metikų, ypatingai iš trijų taškų zonos ir pagal taiklius tolimus metimus NBA yra antroje vietoje.

Be krepšinio, R. Allenas nusifilmavo dvejuose filmuose, iš kurių 1998 m. sukurtame „He Got Game“ atliko pagrindinį vaidmenį kartu su kitu įžymiu JAV aktoriumi Denzeliu Vašingtonu.

2016 m. liepos mėnesį prabilo apie galimybę sugrįžti į NBA bei diskutavo apie sprendimą su Bostono „Celtics" ir Milvokio „Bucks" klubais

## Karjera

### Milvokio „Bucks“
1996 m. NBA naujokų biržoje buvo pašauktas 5 šaukimu Milvokio „Bucks“ klubo. Sėkmingiausias pasitaikė 2000–01 metų sezonas, kurio metu R.Alenas laimėjo NBA tritaškių konkursą, buvo pasirinktas į NBA simbolinę trečiąją komandą ir vedė ją į pergales kartu su didžiojo trejeto nariais Semu Kaselu ir Glenu Robinsonu iki Rytų konferencijos finalo serijos, kai pralaimėjo Aleno Aiversono vedamai Filadelfijos „76ers“ ekipai.

### Sietlo „SuperSonics“
Išlikęs iki 2002–03 m. sezono Alenas buvo iškeistas į Sietlo „SuperSonics“ klubą, iš kurio mainų metu į „Bucks“ klubą persikėlė buvusi ryški Sietlo žvaigždė Garis Peitonas. Po traumomis nusėto 2003–04 m. sezono R.Alenas buvo įtrauktas į NBA simbolinę antrąją komandą bei, kartu su komandos draugu Rašaru Luisu, atvedė „Sonics“ ekipą iki 2005 m. Vakarų konferencijos pusfinalio.

## Apdovanojimai
* 2 kartus NBA čempionas (2008, 2013 m.)
* 2000 m. Olimpinis čempionas
* 2001 m. NBA Visų žvaigždžių savaitgalio snaiperis
* 2-oje vietoje pagal įmestus tritaškius (2973)

## Šaltiniai

## Nuorodos
* NBA.com svetainės puslapis apie žaidėją
Čalatenangas

**Čalatenangas** () – miestas Salvadoro šiaurėje, į šiaurės rytus nuo San Salvadoro, 400 m aukštyje. Departamento centras. 30,7 tūkst. gyventojų (2005 m.).

## Istorija

## Sportas
* A.D. Chalatenango – futbolo klubas; rungtyniavo aukščiausioje lygoje.

## Šaltiniai

## Nuorodos
*
Sučitotas

**Sučitotas** () – miestas centriniame Salvadore, Kuskatlano departamento šiaurėje, šalia Seron Grandės tvenkinio. 21 tūkst. gyventojų. Miestui būdinga kolonijinė architektūra, akmenimis gristos gatvės. Yra XVIII a. bažnyčia.

## Istorija

Sučitotas įkurtas ispanų 1525 m. 1835–1861 m. buvo departamento sostine.
Signalas

**Signalas** (, &nbsp;– ženklas)&nbsp;– fizinė informacijos išraiška. Taip pat&nbsp;– funkcija, apibūdinanti fizinės sistemos būseną.

Susideda iš informacijos nešiklio (materialaus kūno, fizikinės terpės) ir turinio (perduodamos informacijos).

Pagal informacijos nešiklio prigimtį signalas būna:
* mechaninis (asmens leidimas, perforacinė korta ir pan.)
* garso (skambučio, švilpuko, sirenos garsai ir pan.)
* šviesos (signalinės raketos, indikacinės lempos šviesa ir pan.)
* magnetinis-skaitmeninis (magnetinė juostelė, CD ir pan.)
* elektrinis (srovės ar įtampos impulsas, moduliuota srovė ir pan.)

Dažniausiai naudojami elektromagnetiniai (pvz., radijo) ir elektriniai signalai. Jais perduodami įvairūs pranešimai, indikuojamos objekto būsenos (indikacinis signalas), surandami ir orientuojami judantys objektai (optinės lokacijos, signalas, radiolokacinis signalas), paleidžiami, valdomi, išjungiami įrenginiai, agregatai (valdymo signalas).

Signalai plačiai naudojami skaičiavimo technikoje, telemechanikoje, navigacijoje, eismo reguliavime, radiotechnikoje, ryšių technikoje.

Elektros ir elektronikos inžinerijoje pagal pobūdį signalai skirstomi į analoginius (tolydinis laikas ir tolydinė amplitudė), diskretinius (diskretinis laikas ir tolydinė amplitudė), kvantuotus (tolydinis laikas ir diskretinė amplitudė) ir skaitmeninius (diskretinis laikas ir diskretinė amplitudė).

## Išnašos
CD-ROM

**CD-ROM** () – optinis diskas, kuriame saugomus duomenis kompiuteriai gali perskaityti, bet negali įrašyti arba ištrinti (pastovioji atmintis).

Dešimtajame dešimtmetyje ir 2000-ųjų pradžioje CD-ROM diskai plačiai naudoti kompiuterių ir penktosios kartos kompiuterinių žaidimų konsolių programinei įrangai ir duomenims platinti. Nuo 2000-ųjų pradžios CD-ROM diskai naudojimas ženkliai sumažėjo.

Disko talpa nuo 650 iki 700 MB.

## Istorija
CD-ROM disko formatą sukūrė Philips ir Sony 1983 m.

## Šaltiniai
Panevėžio miškų urėdija

**Panevėžio miškų urėdija** − patikėjimo teise valdo valstybinius miškus, kurie išsidėstę Panevėžio rajone bei Kėdainių ir Kupiškio rajonų dalyse. **Panevėžio miškų urėdija nustojo egzistuoti 2018 m. Nuo 2018 m. egzistuoja Valstybinių miškų urėdijos Panevėžio regioninis padalinys.**

Panevėžio miškų girininkija buvo įkurta 1841 m.

Panevėžio miškų urėdija administruoja 39 200 ha valstybinės reikšmės miškų. Bendras miškų urėdijos plotas 79 345 ha. Miškų urėdas − Daugirdas Lukoševičius.

Urėdija turtinga ne tik saugomomis miškų teritorijomis, našiais medynais, aukštapelkėmis, bet ir išlikusiais unikaliais miškų sklypais, kurie dar nepažeisti žmogaus veiklos ir juose išsaugotos pirmykščio miško savybės ir bioįvairovė.

Urėdijoje 1969 m. įkurtas stumbrynas. Tai vienintelė vieta Lietuvoje kur galima pamatyti šiuos žvėris − stumbrus.

Urėdijos teritorijoje yra du vietos reikšmės draustiniai:
* Sanžilės kraštovaizdžio draustinis
* Pašilės botaninis−zoologinis draustinis

Urėdijoje yra 14 girininkijų.

## Girininkijos

|-
| Anciškių || Truskavos seniūnija || Pauslajys
|-
| Gegužinės || Panevėžio seniūnija || Gegužinė
|-
| Gustonių || Naujamiesčio seniūnija || Gustonys
|-
| Karsakiškio || Karsakiškio seniūnija || Karsakiškis
|-
| Krekenavos || Krekenavos seniūnija || Petriškiai
|-
| Naujamiesčio || Naujamiesčio seniūnija || Ragainė
|-
| Paežerio || Karsakiškio seniūnija || Bobkalnis
|-
| Pyvesos || Karsakiškio seniūnija || Stumbriškis
|-
| Raguvėlės || Troškūnų seniūnija || Raguvėlė
|-
| Raguvos || Raguvos seniūnija || Raguva
|-
| Taruškų || Miežiškių seniūnija || Taruškos
|-
|}

## Nuorodos
* Panevėžio miškų urėdijos tinklalapis
Skinderiškiai

**Skinderiškiai** (*Skinderiškis*) – kaimas Kėdainių rajono savivaldybėje, 3 km į pietvakarius nuo Pajieslio, 2 km į vakarus nuo Pilsupių, Šušvės kilpoje. Dvarvietėje įsteigtas Skinderiškio dendrologinis parkas.

## Etimologija
Pavadinimas kilęs nuo asmenvardžio *Skinderis*, kuris apylinkėse minimas nuo 1621 m. (*Piotr Skinder; Stanislaus Skinderis* ir kt.).

## Istorija
Skinderiškių vietovė minima nuo 1620 m. (*de Skinderiskj*), o Skinderiškių dvaras – nuo XVII a. pirmosios pusės.

XIX a. pabaigoje buvo Skinderiškių dvarelis (Griškevičių valda) ir vandens malūnas. Pajieslio apylinkės Skinderiškio kaimas 1971 m. spalio 27 d. panaikintas LTSR AT Prezidiumo įsaku. 2020 m. spalio 14 d. kaimas atkurtas.

## Gyventojai

## Šaltiniai
Sieninė geltonkerpė

**Sieninė geltonkerpė** (*Xanthoria parietina*) – telošistinių šeimos kerpių rūšis.

Viena dažniausių ir pastebimiausių Lietuvos kerpių. Ši kerpė skverbiasi visur, kur daug dulkių ir azoto junginių, dažnai išstumdama kitas toje pačioje vietoje augančias savo gentaines. Gali augti ant medžio žievės, medienos, akmenų, betono ir šiferio, nors pušynuose ir pavėsinguose miškuose geltonkerpės beveik neaptinkamos.

Geltoną spalvą geltonkerpėms suteikia specifinis pigmentas, kuris, ant gniužulo užlašinus kalio šarmo tirpalo, virsta kraujo raudonumo lašu.

Dauginasi sporomis, kurios auga dubenėlių pavidalo vasiakūniuose gniužulo paviršiuje. Jų sporos gerokai išsiskiria iš kitų kerpių – dvi sporos ląsteles skiria labai stora sienelė, kurią perveria siaurutis vamzdelis.

## Literatūra
* Kerpės, Jurga Motiejūnaitė, Kaunas, Lututė, 2002, ISBN 9955-452-85-4, psl. 6
* Išsamus augalų ir gyvūnų žinynas, Wilhelm Eisenreich, Alfred Handel, Ute E. Zimmer, Naujoji Rosma, ISBN 978-9955-06-191-5, psl. 30
Ortezas

**Ortezas** ( ar *orthosis*, iš *ortho* 'tiesus'), kitaip dar *įtvaras* – įtaisas, kuris iš kūno išorės pritvirtinamas prie kūno dalies ir ją sutvirtina, pagerina jos funkcijas, palengvina ligos ar sužeidimo pasireiškimus padėdamas atraminei judėjimo sistemai.

Ortezų pavyzdys yra ortopediniai batų įklotai.

Sritis, užsiimanti ortezų pritaikymu ir gamyba, vadinama *ortotika* ().

## Nuorodos
* Prosthetics and Orthotics Online Definitions / Dictionary 
* Orthotic and Psthetic Glossary 
*
Algis (vardas)

**Algis** – vyriškas lietuviškas vardas, trumpinys iš Algimantas, Algirdas, Algvilas arba savarankiškas vardas iš lietuvių mitologijos (Algis buvo dievų pasiuntinys).

Moteriški vardų variantai: Algė 

Vardadieniai: sausio 9

### Žmonės
* Algis Ališauskas
* Algis Aliukevičius
* Algis Antanavičius
* Algis Arlauskas
* Algis Balaišis
* Algis Balčius
* Algis Balsevičius
* Algis Bolys
* Algis Budrys
* Algis Bulsis
* Algis Čaplikas
* Algis Grublys
* Algis Jankauskas
* Algis Kabaila
* Algis Kaleinikas
* Algis Povilas Kasperavičius
* Algis Kašėta
* Algis Kazulėnas
* Algis Kozlovas
* Algis Kregždė
* Algis Krutkevičius
* Algis Lukoševičius
* Algis Marcinkevičius
* Algis Mickūnas
* Algis Miškinis
* Algis Petras Piskarskas
* Algis Radauskas
* Algis Stasys Revuckas
* Algis Rimas
* Algis Skačkauskas
* Algis Strelčiūnas
* Algis Šileika
* Algis Šimkus
* Algis Uždavinys
* Algis Vaičeliūnas
* Algis Zaboras
* Algis Žėkas
* Algis Žiūraitis
* Algis Žvaliauskas
Ukrainos administracinis suskirstymas

Ukraina suskirstyta į 24 sritis (, dgs. *області*), vieną autonominę respubliką (*автономна республіка*) ir du miestus, turinčius specialų statusą (*місто зі спеціальним статусом*).

## Suskirstymo schema

Išnaša. * – Respublikinės reikšmės miestai administracinis Krymo autonominės respublikos vienetas.

## Regionai ir jų sudėtis

## Kultūriniai regionai

### Šiaurės Ukraina

Šiaurės Ukrainai () – priskiriamos šios sritys:

#### Visada
*  Černigovo sritis
*  Sumų sritis

#### Dažnai
*  Kijevo sritis
*  Žytomyro sritis

### Pietų Ukraina

Pietų Ukrainai () – priskiriamos šie regionai:

#### Visada
*  Mykolajivo sritis
*  Odesos sritis

#### Dažnai
*  Chersono sritis
*  Krymo autonominė respublika

### Vakarų Ukraina

Vakarų Ukrainai () – priskiriamos šios sritys:

#### Visada
*  Lvovo sritis
*  Ivano Frankivsko sritis
*  Ternopilio sritis
*  Užkarpatės sritis
*  Černivcių sritis

#### Dažnai
*  Chmelnyckio sritis
*  Rivnės sritis
*  Voluinės sritis

#### Kartais
*  Vinycios sritis
*  Žytomyro sritis

### Rytų Ukraina

Rytų Ukrainai () – priskiriamos šios sritys:

#### Visada
*  Charkovo sritis
*  Donecko sritis
*  Luhansko sritis

#### Kartais
*  Dniepropetrovsko sritis
*  Poltavos sritis
*  Sumų sritis
*  Zaporožės sritis

### Vidurio Ukraina

Vidurio Ukrainai () – priskiriamos šios sritys:

#### Visada
*  Čerkasų sritis
*  Kirovohrado sritis

#### Dažnai
*  Dniepropetrovsko sritis
*  Poltavos sritis

#### Kartais
*  Černigovo sritis
*  Kijevo sritis
*  Sumų sritis
*  Vinycios sritis
*  Žytomyro sritis

## Nuorodos
* Ukraine: Administrative Division (Citypopulation.de)
* Regions of Ukraine (Statoids.com)
Skaidrumas

: *Kitos reikšmės – [[Skaidrumas (teisė)]], [[Skaidrumas (socialiniai mokslai)]]*.

**Skaidrumas**, **permatomumas** () – medžiagos savybė visiškai praleisti arba tik nereikšmingai atspindėti, išsklaidyti ar sugerti šviesą arba kitokio nagrinėjamo spektro elektromagnetinių bangų energiją. Dėl šios savybės šviesos šaltinių ar nuo kitų objektų atspindėta šviesa beveik netrukdomai sklinda per skaidrią medžiagą ir vaizdas per tokią medžiagą yra aiškiai matomas.

**Pusiau skaidri**, **dalinai skaidri**, **pusskaidrė** () − medžiaga, kuri spinduliavimą praleidžia tik dalinai arba selektyviai, reikšmingą jo dalį iškraipo, atspindi ar paverčia kitos rūšies energija. Dėl šios savybės per tokią medžiagą sunku arba neįmanoma įžiūrėti aiškaus vaizdo.

**Neskaidrumas** () − visiškas nelaidumas šviesai ar kitam nagrinėjamam elektromagnetinių bangų spektrui. Tokia medžiaga visą patenkančią spinduliavimo energiją atspindi ar paverčia kitokios rūšies energija − chemine reakcija, šiluma, kito dažnio arba rūšies spinduliavimu, elektros krūviu.

Skaidri ar pusskaidrė medžiaga laikoma **bespalve**, kai praleidžia visą regimosios šviesos ar kitą nagrinėjamą spektrą, ir su **atspalviu** ar **[[spalva|spalvotos]]**, kai praleidžia tik dalį šio spektro.

## Skaidrios medžiagos
Skaidrios medžiagos yra oras ir kitos dujos, daugelis skysčių (pvz., vanduo), daug stiklo ir plastiko rūšių. Spalvotumą skaidrioms medžiagoms gali suteikti ištirpusios molekulės (pvz., metalų oksidai spalvotame stikle) ar smulkios spalvotos neskaidrios dalelės (dūmų dalelės ore). Kai tokių dalelių daug, medžiaga gali pasidaryti neskaidri, pvz., tiršti dūmai.

Skaidrios medžiagos naudojamos:
* lęšiams ir kitokiems šviesą laužiantiems elementams (pvz., veidrodžiams) gaminti.
* filtrams, turintiems praleisti tik tam tikros spalvos šviesą
* langams, skaidrioms pakuotėms ir kitokiems įtaisams, kurie turi praleisti šviesą, gaminti
* dekoratyviniams elementams, kurie turi žėrėti praleidžiama šviesa ar praleisti tik vienos ar kitos spalvos šviesą.

## Kitoks skaidrumas
Skaidrumo sąvoka kilusi iš skaidrumo regimajai šviesai apibūdinimo, tačiau naudojama ir apibūdinant medžiagų gebėjimą praleisti kitokią spinduliuotę ar kitokias bangas. Pvz., žmogaus kūno raumenys yra skaidrūs rentgeno spinduliams. Technikoje naudojamos radijo bangoms skaidrios medžiagos (pvz., aviacijoje radiolokatorių gaubtams gaminti), dalis medžiagų gali būti vadinamos akustiškai skaidriomis, jei gerai praleidžia garsą.

## Visiškas skaidrumas
Visišku skaidrumu elektromagnetinėms bangoms pasižymi tik vakuumas, kadangi bet kuri medžiaga bent kažkiek ir bent kažkurios spektro dalis bangas sugeria.


Image:Transparent_single_wh_1_ubt.jpeg|Skaidri patefono plokštelė
Image:Mag glass request.jpg|Skaidrus bespalvis stiklas naudojamas lęšiams gaminti
Image:Glass02.jpg|Taurė iš skaidraus bespalvio stiklo
Image:Colorful bottle.jpg|Spalvoto skaidraus stiklo butelis
Image:Topaz_transparent.jpg|Skaidrus topazas
Image:Mirror.jpg|Veidrodžių gamyboje naudojamas skaidrus stiklas
Image:Translucent Lunaria annua seed pods.jpg|Pusskaidrės blizgės (*Lunaria annua*) ankštaros
Baltika

**Baltika** – senovės kontinentas, egzistavęs vėlyvajame proterozojuje – ankstyvajame paleozojuje. Kaip kontinentas susiformavo ne anksčiau kaip prieš 1,8 mlrd. metų. Prieš tai Baltikos dalys buvo išsidėsčiusios skirtingose Žemės vietose.

## Trumpa Baltikos vystymosi istorija
* Prieš 1,8 mlrd. metų – Baltika – dalis Kolumbijos superkontinento,
* Prieš 1,5 mlrd. metų – Baltika, Arktika ir Rytų Antarktika – Nenos superkontinento dalys,
* Prieš 1,1 mlrd. metų – Rodinijos dalis,
* Prieš 750 mln. metų – Protolaurazijos dalis,
* Prieš 600 mln. metų – Panotijos dalis,
* Kambre – Baltika – atskiras kontinentas,
* vėlyvajame ordovike Baltka susijungė su Avalonijos kontinentu,
* Devone susijungė su Laurentija ir suformavo Eurameriką,
* perme visi kontinentai susijungė, suformuodami Pangėjos superkontinentą,
* juros laikotarpiu Pangėja skilo į Gondvaną ir Lauraziją, o Baltikos kontinentas liko Laurazijos dalis,
* kreidoje Baltika buvo Eurazijos dalis,
* Dabartiniu metu Baltikos kontinentas – dalis besiformuojančio Afro-Eurazijos kontinento.
Čiapaso Siera Madrė

**Čiapaso Siera Madrė** () – kalnų grandinė Centrinėje Amerikoje. Tęsiasi nuo Meksikos Čiapaso valstijos per Gvatemalą, Hondūrą ir Salvadorą. Siaura pakrantės lyguma kalnus skiria nuo Ramiojo vandenyno.

Čiapaso Siera Madrėje gausu veikiančių ar jau užgesusių ugnikalnių: Takana (4092 m), Tachumulkas (4220 m), Santa Marija (3772 m), Atitlanas (3535 m), Akatenangas (3976 m), Fuegas (3763 m), Agva (3760 m), Pakaja (2552 m), Santa Ana (2381 m) ir kt.

Kalnai sudaro vandenskyrą tarp Atlanto ir Ramiojo vandenyno baseinų.
Švendriavabaliai

**Švendriavabaliai** (*Noteridae*) – vabalų (*Coleoptera*) šeima. Anksčiau priklausė dusių šeimai ir buvo jos gentis.

Vabalai smulkūs (3,5-4,5 mm). Jų kūnas išgaubtas, lygus ir aptakus. Galva ir priešnugarėlė glaudžiai suaugę su kūnu.

Lervos kirmėliškos išvaizdos, gyvena vandenyje.
 
Pasaulyje yra apie 230 rūšių, priklausančių 12 genčių. Lietuvoje aptinkamos dvi rūšys: 

* Paprastasis švendravabalis (*Noterus clavicornis*)
* *[[Noterus crassicornis]]*

## Nuorodos
* World Catalogue of Noteridae 
* Атлас нырялок (Noteridae) России - проект Э.Я.Берлова
* Определитель водных жуков России: семейство Noteridae
Balkanabatas

**Balkanabatas** () – miestas Turkmėnistano vakaruose, 400 kilometrų nuo Ašchabato, prie kelio į Turkmenbašį. Balkano velajato centras. Šalia miesto iškilęs Balkano kalnagūbris. Naftos perdirbimo, dujų, chemijos pramonė. Šiluminė elektrinė.

## Istorija
Miestas įkurtas 1933 m. kaip Transkaspijos geležinkelio stotelė. 1946 m. gavo miesto statusą. Sovietmečiu vadinosi **Nebit Dagu** ().

## Sportas

### Futbolas
* Balkan FK futbolo klubas,
* „Sport Toplumy“ stadionas, talpa 10 000 žiūrovų.

## Šaltiniai
Jude Law

**Jude Law** (g. 1972 m. gruodžio 29 d.) – anglų aktorius, geriausiai žinomas vaidmenimis, nominuotais Oskarui: Dickie Greenleaf filme „Talentingasis Misteris Riplis“ ir Inman „Šaltajame kalne“.

## Biografija

Jude Law gimė Levishame, Pietų Londone, Anglijoje, mokytojų Peterio ir Medžės šeimoje. Jie savo sūnui vardą suteikė pagal pagrindinį veikėją Tomo Hardžio novelėje Jude Įžūlusis (Law) . Dabar tėvai yra dramos mokyklos vadovai Prancūzijoje. Jude’o sesuo Natasha yra gerbiama iliustratorė ir menininkė. Aktorius mokėsi John Ball pradinėje mokykloje Blackheath’e ir Kidbrooke mokykloje Kidbrooke’o mieste, prieš patekdamas į Alleyn mokyklą Dulwich’e.

1997 m. rugsėjo 2 d. vedė Sadie Frost. Jie turi keturis vaikus: Finlay Muro (Jude įsūnis, g. 1990), Rafferty (g. 1996), Iris (g. 2000) ir Rudy (g. 2002). Pora išsiskyrė 2003 m. spalio 29 d.

2004 m. Jude pasipiršo Siennai Miller, su kuria susipažino filmuodamasis Alfyje. 2006 m. lapkričio 12 d. Jude ir Sienna viešai paskelbė apie draugystės pabaigą.

## Nuorodos
*  (anglų k.)
Mitriavabaliai

**Mitriavabaliai** (*Anthicidae*) – vabalų (*Coleoptera*) šeima.

Kūnas cilindriškas, siauras. Priešnugarėlė žymiai siauresnė už antsparnius. Kai kurių rūšių priešnugarėlė su rago formos išauga. Galva nukreipta į priekį ir nėra prigludusi prie prieškrūtinio.

Lervos vystosi įvairiose pūvančiose augalų liekanose liekanose, miško paklotėje, po akmenimis, skruzdėlynuose.

Pasaulyje yra apie 3000 rūšių, priklausnačių 100 genčių. Europoje žinoma 400 rūšių, Lietuvoje – apie 10 rūšių. Dažnesnė rūšis – vienaragis mitravabalis (*Notoxus monoceros*)

## Nuorodos
* Быстрянки (Anthicidae)
* Gallery of beetles of the family Anthicidae – homepage of Dmitry Telnov
* Family Anthicidae – Antlike Flower Beetles
Niūravabaliai

**Niūravabaliai** (*Melandryidae*) – vabalų (*Coleoptera*) šeima.

Kūnas 3-15 mm ilgio. Vystosi po džiūstančių medžių žieve, medienoje, medžių kempinėse. Kai kurios rūšys išgraužia takus medienoje.

Pasaulyje yra apie 1200 rūšių. Lietuvoje – apie 20 rūšių.

## Nuorodos
* Family Melandryidae – False Darkling Beetles
* Atlas of false darkling beetles (Melandryidae) of Russia
* British Insects: the Families of Coleoptera
ALICE

**ALICE** (**A Large Ion Collider Experiment**, ) – vienas iš šešių eksperimentų ir dalelių detektorių, montuojamų Didžiajame hadronų priešpriešinių srautų greitintuve, CERN centre. Skirtas tyrinėti sunkiųjų (švino) jonų susidūrimams esant itin aukštoms energijoms. Manoma, kad jų metu susidariusio temperatūros ir energijos tankio pakaks sukurti kvarkų-gliuonų plazmai, tam tikrai medžiagos būsenai, kurioje egzistuoja laisvi kvarkai ir gliuonai. Paprastai kalbant, šiuo eksperimentu bus siekiama sukurti sąlygas, kurios, manoma, buvo iškart po Didžiojo sprogimo.

Šiuo metu virš 1000 žmonių iš 30 šalių ir 105 įstaigų įvairiapusiškai prisideda prie detektoriaus statymo. Baigtas ALICE bus 26 metrų ilgio, 16 m aukščio ir 16 metrų skersmens, svers apie 10 000 tonų.

## Konstrukcija

ALICE susideda iš šių pagrindinių dalių:
* **Vidinė pėdsakų sistema** sudaryta iš šešių cilindrinių puslaidininkinių detektorių sluoksnių. Šie sluoksniai supa susidūrimo centrą ir gali nustatyti ištrūkusių dalelių savybes. Ši sistema galės atpažinti sunkiuosius kvarkus.
* **[[Laiko projekcijos kamera]]** – pagrindinis dalelių sekimo įrenginys. Dalelės su krūviu skriedamos šiuo kambariu, pripildytu tam tikrų dujų, išmuša elektronus iš atomų, kurie keliauja elektriniu lauku. Tokiu būdu galima nustatyti dalelių su krūviu tikslias trajektorijas.
* **Pereinamosios spinduliuotės detektorius**
* **Fotonų spektrometras** skirtas susidūrimo temperatūrai matuoti.
* **Didelio [[judesio kiekis|judesio kiekio]] dalelių atpažinimo** įtaisas sudarytas iš RICH detektoriaus, skirto dalelių greičiams nustatyti. Tokiu būdu aptinkamos greitai judančios dalelės.
* **[[Miuonas|Miuonų]] spektrometras** skirtas miuonams aptikti ir nustatyti jų trajektorijas
* 5 **priekiniai daugialypiai detektoriai** skirti aptikti daleles, išspinduliuotas mažais kampais nuo tiriamo jonų spindulio.
Dalį įrenginių gaubia stiprus elektromagnetas.

## Šaltiniai


## Nuorodos

* Oficiali ALICE svetainė 
* CERN vaizdo medžiaga apie ALICE
* ALICE panorama 
* ALICE detektoriaus vidaus panorama
Lūšis (simbolis)

**Lūšis** – gana retas heraldinis simbolis (mobilioji figūra).

Reikšmės:
* Senuosiuose herbuose simbolizuodavo kraugeriškumą, nesitaikstymą su priešais, godumą, aistras. Šiuo požiūriu rusiškoje heraldikoje lūšis artima snieginiam leopardui. Pvz., dabartiniame Pskovo (Rusija) herbe yra pavaizduotas snieginis leopardas, nors spėjama, kad anksčiau jame buvo pavaizduota lūšis (ji minima 1666 m. dokumentuose). Galima tokio pakeitimo priežastis – snieginis leopardas atrodė kilmingesnis už vietinę lūšį.
* Naujuosiuose herbuose dažnai reiškia krašto miškingumą.

Lūšis būdinga kraštų, kuriuose iki šiol daug lūšių (Suomija, Skandinavija), herbams.


Image:Coat of Arms of Pskov.png|Snieginis leopardas Pskovo (Rusija) herbe. Manoma, kad anksčiau tai buvo lūšis.
Image:Coat of Arms of Bodaibo (Irkutsk oblast).png|Gulinti auksinė lūšis Bodaibo miesto (*Irkutsko sritis*, Rusija) herbe
Vaizdas:Coat of Arms of Homiel, Belarus.svg|Gulinti auksinė lūšis Gomelio (Baltarusija) herbe
Image:WappenJekabpils.png|Einanti natūrali lūšis Jėkabpilio herbe
Image:Kanta-Häme.vaakuna.svg|Einanti auksinė lūšis Tavastijos (*Tavastaa*, Suomija) herbe
Image:Etelä-Suomen_läänin_vaakuna.svg|Einanti auksinė lūšis Pietų Suomijos provincijos herbe. Lūšis perimta iš Tavastijos herbo.
Image:Purmo.vaakuna.svg|Besidairanti auksinė lūšis buvusio Purmo municipaliteto (Suomija) herbe
Image:Mänttä.vaakuna.svg|Piestu stovinti sidabrinė lūšis *Mänttä* municipaliteto (Suomija) herbe
Image:Lycksele landskommun vapen.svg|Piestu stovinčios sidabrinės lūšys buvusio *Lycksele* kaimiško municipaliteto (Švedija) herbe
Image:Janakkala.vaakuna.svg|Apipjauta lūšies galva *Janakkala* municipaliteto (Suomija) herbe
Image:Heinola.vaakuna.svg|Einanti mėlynai ginkluota auksinė lūšis *Heinola* miesto (Pietų Suomija) herbe
Image:Hamarøy komm.svg|Stovinti žiūrinti sidabrinė lūšis *Hamarøy* savivaldybės (Norvegija) herbe
Image:Bygland komm.svg|Piestu stovinti juodai ginkluota auksinė lūšis Byglando savivaldybės (Norvegija) herbe
Image:Hemsedal komm.svg|Auksinė apipjauta lūšies galva Hemsedalo savivaldybės (Norvegija) herbe


## Šaltiniai

* Похлебкин В.В. Словарь международной символики и эмблематики. М., 1994.
* Flags of the World – https://www.fotw.info/flags/
Adrianas IV

**Adrianas IV** (, tikrasis vardas **Nicholas Breakspear**, apie 1110 m. Lenglio abatija, , Anglija – 1159 m. rugsėjo 1 d. Anjanis) – Romos katalikų bažnyčios popiežius nuo 1154 m. gruodžio 4 d. iki mirties. Pirmasis popiežius anglas.

## Biografija
Studijavo Šv. Albano abatijoje augustinų vienuolyne Paryžiuje, nuo 1137 m. šio vienuolyno abatas. Popiežiaus Eugenijaus III pakviestas atvyko į Romą, 1149 m. konsekruotas Albano vyskupu ir Ostijos kardinolu. 1152 m. paskirtas popiežiaus legatu Norvegijoje, Trondheime 1154 m. įkūrė arkivyskupiją. Lankėsi Švedijoje ir Danijoje.

Išrinktas popiežiumi stiprino centralizuotą Bažnyčios valdymą, siuntė legatus į įvairias šalis, siekė sustiprinti bažnytinių provincijų ryšius su Roma, mažinti pasaulietinės valdžios įtaką Bažnyčiai. 1152 m. Šv. Romos imperijos imperatoriumi vainikavo Frydrichą I Barbarosą, kuris padėjo numalšinti Arnoldo Brešiečio, kovojančio prieš popiežiaus valdžią, maištą. Arnoldo Brešiečio šalininkams nužudžius Lindo arkivyskupą, Adrianas IV 1155 m. Romai paskelbė interdiktą, uždraudė atlikti bet kokias bažnytines apeigas. Tai buvo vienintelis toks aktas Romai iš penkių per visą krikščionybės istoriją.

1156 m. Adrianas IV pralaimėjo karą Sicilijos karalystei. Imperatoriui Frydrichui I Barbarosai pradėjus siekti aukščiausios bažnytinės valdžios ir skelbti absoliutizmo idėjas bei 1158 m. panaikinus Lombardijos miestų nepriklausomybę tarp jo ir Adriano IV kilo konfliktas. Adrianas IV rengė imperatoriaus ekskomuniką, bet mirė. Jo paskutinis noras buvo, kad kas pasirūpintų jo sena motina Kenterberio prieglaudoje.

## Nuorodos
* Sąrašas:Popiežiai

## Šaltiniai

* Dizionario dei papi, a cura di Dorina Alessandra, Carnago, SugarCo Edizioni, 1995, ISBN 88-7198-373-4
* Annuaire Pontifical Catholique, Maison de la Bonne Presse, Paris,1935